wickkiey/tamil-wikipedia-markdown huggingface dataset:
# இறைச்சி (இலக்கணம்)

அகப்பொருள் பாகுபாடு புணர்ச்சி, ஆற்றியிருத்தல், ஊடல், இரங்கல், பிரிதல் என்னும் ஆண் பெண் உறவுகளை (உரிப்பொருளை) மையமாகக் கொண்டது. இதற்கு முதற்பொருளும், கருப்பொருளும் துணையாக அமையும். இவற்றை ஐந்திணை என்பர்.  

இவற்றில் இறைச்சி என்பது கருப்பொருள். கரு வளரும் பொருள். இறைச்சி அழுகும் பொருள். கரு உயிரோட்டம் உள்ளது. இறைச்சி உயிரோட்டம் இல்லாதது. பாட்டில் சொல்லப்படும் கருப்பொருள்களிலிருந்து பாட்டால் சொல்லப்படும் பொருளை உய்த்துணர்ந்து கொள்வதை இலக்கண நூலார் இறைச்சி எனக் குறிப்பிடுகின்றனர்.  

தொல்காப்பியத்தில் சில நூற்பாக்கள் இதனைத் தெளிவுபடுத்துகின்றன.  
## விளக்கம்
### உட்பொருளைப் புறத்தே காட்டல்
- இறைச்சியானது உரிப்பொருளைப் புறத்தே காட்டும்.
நிலத்தினும் பெரிதே வானினும் உயர்ந்தன்று  

நீரினும் ஆர் அளவு இன்றே சாரல்  

கருங்காற் குறிஞ்சிப் பூக்கொண்டு  

பெருந்தேன் இறைக்கும் நாடனொடு நட்பே  

:இந்தப் பாடலில் **குறிஞ்சிப் பூவில் உள்ள தேன் இறைக்கப்படுவதாகக்** கூறப்பட்டுள்ளது. தலைவியின் தேனைத் தலைவன் இறைத்தான் (கிணற்றில் தண்ணீர் இறைப்பது போல மொண்டுகொண்டான்) என்னும் புணர்தல் உரிப்பொருள் புறத்தே காட்டப்பட்டுள்ளது.  

### உள்ளக் கிடக்கை காட்டல்
- இறைச்சியால் வேறு பொருளையும் உணர்ந்துகொள்ளலாம்.

ஒன்றேன் அல்லென் ஒன்றுவென் குன்றத்து  

பொருகளிறு மிதித்த நெரிதாள் வேங்கை  

குறவர் மகளிர் கூந்தற் கொய்மார்  

நின்றுகொய மலரும் நாடனொடு  

ஒன்றேன் தோழி ஒன்றினானே.  
:இந்தப் பாடலில் **போரிட்டுக்கொள்ளும் இரண்டு யானைகள் மிதித்த வேங்கைமரம்** இறைச்சிப் பொருளாகக் காட்டப்பட்டுள்ளது. இதில் வேங்கை மரத்தைத் தலைவி என்று கொண்டு காணவேண்டும். தலைவன் புணர்ச்சிக்காக அவளை மிதிக்கிறான். தாய் காப்புக்குள் வைத்து அவளை மிதிக்கிறாள். திருமணந்தான் இதற்குத் தீர்வு. முன்பு திருமணம் என்னும் வேங்கைப்பூவை மரத்தில் ஏறிப் பறிக்க வேண்டிய நிலை இருந்தது. இப்போது இருவரும் மிதிப்பதால் அது நிலத்தில் நின்றுகொண்டே பறிக்கும் எளிய நிலைக்கு வந்துவிட்டது. தலைவன், தலைவி, தாய் மூவரும் திருமணத்தை நாடுகின்றனர். இந்த உள்ளக் கிடக்கை இதன் இறைச்சிப் பொருளால் கொள்ளக் கிடக்கின்றது.  

### அன்பின்மையில் அன்பைக் காட்டல்
- இறைச்சிப்பொருளால் அன்பின்மையோடு அன்புடைமையையும் இணைத்துச் சொல்லமுடியும்.

அடிதாங்கும் அளவின்றி அழல் அன்ன வெம்மையால்  

கடியவே கனங்குழாய் காடு என்றார் அக் காட்டுள்  

துடியடிக் கயந்தலை கலக்கிய சின்னீரை  

மிடி ஊட்டிப் பின் உண்ணும் களிறு எனவும் உரைத்தனரே  
:இந்தப் பாட்டில் **தீப் போல் பொடி சுடும் காடு, குட்டியானை, ஆண்யானை, பெண்யானை, கலங்கர் நீர்** ஆகியவை இறைச்சிப் பொருள்கள். காடு அழல் அன்ன வெம்மை என்றும், அக்காட்டில் குட்டியானை கலக்கிக் கொஞ்சமாக இருக்கும் நீரை, பொண்யானைக்கு முதலில் ஊட்டிவிட்டு ஆண்யானை பின்னர் உண்ணும் என்றும் கூறப்பட்டிருப்பது இறைச்சிப் பொருள் விளக்கங்கள். தலைவன் ஆண்யானை போலத் தன்னைக் காப்பாற்றுவான் என்று சொல்லித், தலைவி தலைவனுடன் உடன்போக்கு மேற்கொள்ள விரும்புகிறாள். பொடி சுடும் காடு என்பதில் தலைவன் தலைவியை அழைத்துச் செல்ல விரும்பாத அன்பின்மை காணப்படுகிறது. கலங்கல் நீர் என்பதும் அன்பின்மை. எனினும் ஆண்யானை ஊட்டுவதைக் குறிப்பிடும்போது அன்புடைமை வெளிப்படுகிறது.  

## அடிக்குறிப்பு
# த. நமசிவாயம்

**தம்பிப்பிள்ளை நமசிவாயம்** ஈழத்துத் திரைப்பட நடிகர். **ஜெயகாந்த்** என்ற பெயரில் நடித்தவர். புலம் பெயர்ந்து சுவிட்சர்லாந்தில் வாழும் இவர் அந்நாட்டின் இலவுசான் மாநகரசபை உறுப்பினராக உள்ளார்.  

யாழ்ப்பாணம் அச்சுவேலியைப் பிறப்பிடமாகக் கொண்ட நமசிவாயம் சிறுவயது முதலே திரைப்பட ஆர்வம் கொண்டிருந்தவர். 'பாராவழலு' என்ற சிங்களத் திரைப்படத்தில் நடித்தபோது தனது பெயரினை, ‘ஜெயகாந்த்’ என்று வைத்துக் கொண்டார். ஈழத்தில் தயாரான குத்துவிளக்கு தமிழ்த்திரைப்படத்தில் ‘சோமு’ என்ற முக்கிய பாத்திரத்தில் நடித்தவர்
# ரேஸ் 2


**ரேஸ் 2** இத்திரைப்படம் 2008 ஆம் ஆண்டு வெளிவந்த **ரேஸ்** என்ற பாலிவுட் திரைப்படத்தின் தொடர்ச்சியாக அப்பாஸ் மஸ்தான்  

இயக்கத்தில் வரவிருக்கும் படம்.2013 ஜனவரி 25-ஆம் தேதி வெளியிடவிருக்கும் இத்திரைப்படத்தின் படப்பிடிப்பு தற்போது மும்முரமாக நடைபெற்று வருகிறது. 2008-ஆம் ஆண்டு வெளியிடப்பட்ட முதல் பாகத்தில் வரும் ரண்வீர் சிங் மற்றும் இன்ஸ்பெக்டர் ராபர்ட் டிசூசா ஆகிய கதாபாத்திரங்களாக ரேஸ் 2-வில் சயீப் அலி கான் மற்றும் அனில் கபூர் ஆகியோர் நடிக்கின்றனர்.  

## நடிகர்கள் மற்றும் அவர்கள் கையாளும் கதாபாத்திரங்கள்
- சயீப் அலி கான் (ரண்வீர் சிங்)
- தீபிகா படுகோண் (எலீனா)
- ஜான் ஆபிரகாம்
- ஜாகுலின் பெர்னாண்டஸ்
- அனில் கபூர் (இன்ஸ்பெக்டர் ராபர்ட் டிசூசா)
- அமீஷா பட்டேல்
- ராஜேஷ் கத்தார் (விக்ரம் தார்பர்)
- சங்கி பாண்டே
- சிவர்னா மித்ரா
- யானிக் பென்
- பாகுல் சியால்
- பிபாசா பாசு (நட்புக்காக - கெஸ்ட் ரோல்)
# காந்தியம்

**காந்தியவாதம் ** அல்லது **காந்தியம்** (*Gandhism*) என்று மோகன்தாசு கரம்சந்த் காந்தியின் வாழ்நாள் பணி, கருத்தாக்கம் மற்றும் உள்ளூக்கத்தால் பெறப்பட்ட கொள்கைகளையும் கருத்துகளையும் உள்ளடக்கிக் கூறப்படுகின்றது. முக்கியமாக அகிம்சைப் போராட்டம் குறித்த அவரது கருத்துக்களும் செயல்முறைகளும் இவ்வாறு குறிப்பிடப்படுகின்றன.  

'காந்தியம்' என்ற கருத்தாக்கத்தில் உலகெங்கும் உள்ள மக்களுக்கான காந்தியின் உரைகளும் செயல்பாடுகளும் மற்றும் அவர்களது மேம்பாட்டிற்காக அவரது வழிகாட்டுதல்களும் உள்ளடக்கப்படுகிறது. மேலும் இது தனிமனிதச் சூழலுக்கும் அரசியல் சாரா சூழலுக்கும் பொருந்துவதாகவும் உள்ளது. காந்தியத்தைப் பின்பற்றுபவர்கள் *காந்தியவாதிகள்* எனப்படுகின்றனர். காந்தியை இருபதாம் நூற்றாண்டின் புத்தராக ராம்ஜி சிங் என்ற அறிஞர் கருதுகிறார்.  

இருப்பினும் காந்தி 'காந்தியத்தை' அங்கீகரிக்கவில்லை:  

## சான்றுகோள்கள்

## உசாத்துணைகள்

- Fischer, Louis. *The Essential Gandhi: An Anthology of His Writings on His Life, Work, and Ideas.* Vintage: New York, 2002. (reprint edition)
- 
- Hardiman, David. *Gandhi in His Time and Ours: The Global Legacy of His Ideas* (2004)
- 
- 
- 
- 
-
# தமிழ்நாட்டு ஊர்களின் சிறப்புப் பெயர்ப் பட்டியல்

ஊர்களும் நகரங்களும் பல இருந்தாலும் சில ஊர்கள் மட்டும், தனித்தன்மைகளுடன் பிற ஊர்களிலிருந்து வேறுபட்டு சிறப்புப் பெயர்களைப் பெற்றிருக்கின்றன. தமிழ்நாட்டிலுள்ள சில ஊர்களும், அவற்றின் சிறப்புப் பெயர்களும் கொண்ட பட்டியல் இது.  

## ஊர்களும் சிறப்புப் பெயர்களும்
| 1 | சென்னை | மெட்ராஸ் | மதராசப்பட்டினம், சென்னப்பட்டினம் |  |  |  |  |
| --- | --- | --- | --- | --- | --- | --- | --- |
| 2 | மதுரை | தூங்கா நகரம் | கூடல்நகர் |  |  |  |  |
| 3 | திருவண்ணாமலை | தீப நகர் , பெருந்தொழிற் நகர் | அருணை , அண்ணை , அண்ணாமலை நகர் |  |  |  |  |
| 4 | தூத்துக்குடி | முத்துநகர் | திருமந்திரநகர் |  |  |  |  |
| 5 | காஞ்சிபுரம் | கோயில் நகரம் | காஞ்சி | - |  |  |  |
| 6 | சிவகாசி | குட்டி ஜப்பான் | பட்டாசு நகரம் |  |  |  |  |
| 7 | உதகமண்டலம் | ஊட்டி | உதகை |  |  |  |  |
| 8 | கும்பகோணம் | கோவில் நகரம் | குடந்தை |  |  |  |  |
| 9 | உடையார்பாளையம் | கோயில் நகரம் | ஜமீன் நகரம், 'ஏழைகளின்'பட்டுநகரம் |  |  |  |  |
| 10 | தஞ்சாவூர் | கோயில் நகரம், நெற்களஞ்சியம் | தஞ்சை |  |  |  |  |
| 11 | திருச்சிராப்பள்ளி | கோயில் நகரம், மலைக்கோட்டை | திருச்சி |  |  |  |  |
| 12 | கரூர் | நெசவு நகரம், வஞ்சி மாநகரம்,கருவூர் | கரூர் |  |  |  |  |
| -13 | ஈரோடு | மஞ்சள் மாநகர் | ஈரோடு | 13 | நாகர்கோவில் | நாஞ்சில் | } |
|14 || அரியலூர் || சிமெண்ட் சிட்டி & கோவில் நகரம் , ||அரியலூர்.  

- இப்பட்டியலில் பிற நகரங்களை அதன் சிறப்புப் பெயர்களுடன் சேர்க்கலாம்.
# அச்சன் உறங்காத வீடு (திரைப்படம்)



**அச்சன் உறங்காத வீடு** (ஆங்கிலம்:Achanurangatha_Veedu), (மலையாளம்: അച്ഛനുറങ്ങാത്ത വീട്) லால் ஜோஸ் இயக்கத்தில் பாபு ஜனார்தனன்  
எழுதி சனவரி 6 2006 ஆம் ஆண்டு வெளிவந்த மலையாளத் திரைப்படம் ஆகும்.  

## விளக்கங்கள்
இத்திரைப்படம் 1996 செப்டம்பரில் கேரளத்தின் இடுக்கி மாவட்டம் சூரியநெல்லியில் ஒரு பள்ளிச் சிறுமியையை காதலிப்பது போல் ஆசை காட்டி பள்ளி பேருந்து நடத்துநர் தன்னுடன் கடத்திச் சென்று தான் அனுபவித்தப் பின் அச்சிறுமியை கேரளத்தின் மிக முக்கிய அரசியல்வாதிகள் மற்றும் பெரிய பணக்கரரிடம் விற்றிருக்கிறான். இவர்கள் கேரளா முழுக்க அந்தப் பெண்ணை மிரட்டி ஊர் ஊராகப் கூட்டிச் சென்று அனுபவித்த பின் 40 நாட்களுக்குப் பிறகு அந்தச் சிறுமியை மிரட்டி வெளியே விட்டிருக்கிறார்கள். இச்சம்பவம் வெளியே கசிந்து பின் வழக்காக மாறியது. மொத்தம் 42 பேர்கள் மீது வழக்கு தொடரப்பட்டு, முக்கிய குற்றவாளிகள் கைது செய்யப்பட்டனர். இந்த உண்மை நிகழ்வை அடிப்படையாகக் கொண்டு இத் திரைப்படம் உருவாக்கப்பட்டு சனவரி 6 - 2006 ஆம் ஆண்டு அன்று வெளிவந்தது.  

### கதைச் சுருக்கம்

## விருதுகள்
- 2006 சிறந்த நடிகர்க்கான கேரள மாநிலத் திரைப்பட விருது - சலீம் குமார் (**இரண்டாவது** இடம்).
- 2006 சிறந்த திரைப்படத்திர்க்கான கேரள மாநில திரைப்பட விருது -: இயக்குநர் லால் ஜோஸ்.
- 2005 பரதன் விருது லால் ஜோஸ்
- 2005 சிறந்த நடிகருக்கான பரதன் சிறப்பு விருது -. சலீம் குமார்.

## நடிப்பு
- சாமுவேலாக சலீம் குமார்
- லிஸ்சம்மாவாக முக்தா (பானு) சாமுவேலின் இளைய மகள்
- சம்விருதா சுனில் சாமுவேலின் மகள்
- சுஜா கார்த்திகா சாமுவேலின் மகள்
- பிருத்விராஜ் சுகுமாரன்
- இந்திரஜித் சுகுமாரன்

## ஆதாரங்கள்

## வெளி இணைப்பு
-
# திருப்புகழ்மாலை

யன்று ஆசீர்வாதப்பர் சபைத் துறவியர் திருப்புகழ் மாலையின் மாலை இறைவேண்டலை செய்கின்றனர்]]  
**திருப்புகழ்மாலை** அல்லது **கட்டளை செபம்** (இலத்தீன்: *Liturgia Horarum*, ஆங்கிலம்:Liturgy of the Hours அல்லது Divine Office அல்லது canonical hours) என்பது கத்தோலிக்க திருச்சபையின் இறைவேண்டல் தொகுப்பு ஆகும். இது துறவிகளாலும், துறவற சபையினராலும், பொது நிலையினராலும் பயன்படுத்தப்படலாம். இதில் பெரும் பகுதி திருப்பாடல்களும், அதனோடு விவிலிய வசனங்களும், பிற பக்திப்பாடல்களும் இடம்பெறுகின்றன. திருப்பலியோடு சேர்ந்து இதுவே கத்தோலிக்க திருச்சபையின் வெளிப்படையான செப வாழ்வாகக் கருதப்படுகின்றது. திருப்புகழ்மாலையை வேண்டுவதில், குறிப்பிட்ட மணிக்கு உரிய உண்மையான நேரத்தை, இயன்றவரைக் கடைப்பிடிக்கவேண்டும்.  

ஒருவர் திருப்பட்டம் பெற்றப்பின், கத்தோலிக்க திருச்சபையின் சட்டப்படி கட்டாயம் இச்செபத்தை தினமும் செபிக்க வேண்டும். கத்தோலிக்க குருக்களும் குருத்துவத்தை விரும்பும் திருத்தொண்டர்களும் உரிய மற்றும் அங்கீகரிக்கப்பட்டுள்ள திருவழிபாட்டு நூல்களுக்கு ஏற்ப ஒவ்வொரு நாளும் திருப்புகழ்மாலையை நிறைவேற்றக் கடமைப்பட்டுள்ளனர்; எனினும் நிரந்தர திருத்தொண்டர்கள் ஆயர் பேரவையால் நிர்ணயிக்கப்பட்டுள்ள அளவிற்கு அதை நிறைவேற்ற வேண்டும். இச்செபமே, துறவற இல்லங்களின் அடிப்படை செபமாகக் கருதப்படுகின்றது. அர்ப்பண வாழ்வுச் சபை மற்றும் மறைத்தூதுப்பணி வாழ்வுச் சமூகங்களின் உறுப்பினர்கள், அவர்களின் அமைப்புச்சட்டங்களின் விதிமுறைக்கேற்பக் இச்செபத்தை செபிக்க கடமைப்பட்டுள்ளனர். மற்றக் கத்தோலிக்க விசுவாசிகளும், சூழ்நிலைக்கேற்ப, திருப்புகழ்மாலையில், அது திருச்சபையின் செயல் என்றளவில், பங்கேற்க அழைக்கப்படுகின்றனர்.  

கிழக்கு மரபுவழி திருச்சபை, ஆங்கிலிக்கம், லூதரனியம் மற்றும் பல திருச்சபைகளிலும் இதனை ஒத்த பழக்கம் உண்டு.  

## உரோமைத்திருப்புகழ்மாலை மன்றாடப்படும் நேரங்கள்
கீழ்வரும் நேரங்களில் திருப்புகழ்மாலை செபிப்பது வழக்கம்:  

- காலைத் திருப்புகழ் (Lauds - இரவு 3 மணி அல்லது விடியலில் போது)
- மாலைத் திருப்புகழ் (Vespers - மாலையில் விளக்கேற்றும் நேரத்தில் - பொதுவாக 6 மணிக்கு)
- இரவுத்திருப்புகழ் (Compline - தூங்கச்செல்லும் முன், அது நள்ளிரவுக்கு பின்னர் இருந்தாலும். பொதுவாக இரவு 9 மணிக்குச்செபிக்கப்படும்)
- வைகறைத் திருப்புகழ் (Matins - இது சில துறவுமடங்களில் மட்டும் பின்பற்றப்படுகின்றது)
- முதல் மணித் திருப்புகழ் (Prime - காலை 6 மணி)
- முற்பகல் மணி (Terce - முற்பகல் 9 மணி)
- நண்பகல் மணி (Sext - நண்பகலில்)
- பிற்பகல் மணி (None - பிற்பகல் 3 மணி)

## ஆதாரங்கள்
# எல்லாமே என் பொண்டாட்டிதான்



**எல்லாமே என் பொண்டாட்டிதான்** 1998 ஆம் ஆண்டு வெளியான தமிழ்த் திரைப்படம்.  

## வகை
குடும்பப்படம்  

## கதை

எல்லாமே தனது மனைவிதான் என்று மனைவியின் பேச்சைக் கேட்டு நடக்கும் ஒரு அப்பாவி மனிதனின் கதை. அம்மனிதனின் வாழ்வில் வரும் பிரச்சனைகளையும் மனைவியின் துணைகொண்டு அதை சமாளிப்பதையும் நகைச்சுவையுடன் விவரிக்கும் குடும்பச் சித்திரம்.
# பெல்லின் சமன்பாடு


**பெல்லின் சமன்பாடு** (*Pell's equation*) கீழ்க்கண்டவாறு அமைந்துள்ள ஏதாவதொரு முழுவெண் கெழு சமன்பாடு ஆகும்.  
:<math> x^2 - n y^2 = 1</math>  
இங்கு <math> n </math> ஒரு வர்க்கமல்லாத முழு எண்ணும், <math> x, y </math> முழு எண்களும் ஆகும். கார்ட்டீசியன் ஆள்கூறுகளில், இச்சமன்பாடு ஒரு அதிபரவளைவு வடிவத்தைக் குறிக்கிறது. இவ்வளைவு x, y என்பன முழு எண்களாக இருக்கும் புள்ளிகளூடாகச் செல்லும்போது x, y என்பவற்றுக்கான தீர்வு கிடைக்கிறது. *x* = 1, *y* = 0 என்பது இவ்வாறான ஒரு எளிமையான தீர்வு. ஜோசப் லூயி லாக்ராஞ்சி என்பவர் *n* என்பது நிறைவர்க்கமாக இல்லாதிருக்கும்வரை பெல் சமன்பாட்டுக்கு முடிவில்லாத அளவு பல வெவ்வேறான முழு எண் தீர்வுகள் இருக்கும் என நிறுவினார். இத்தீர்வுகளை, *n* இன் வர்க்கமூலத்தை x/y என்னும் வடிவத்திலான விகிதமுறு எண்ணால் துல்லியமாக அண்ணளவாக்குவதற்குப் பயன்படுத்தலாம்.  

இந்தச் சமன்பாடு தொடர்பான ஆய்வு யோன் பெல் என்பவரால் செய்யப்பட்டது என லெனார்ட் ஆய்லர் பிழையாக எண்ணியதாலேயே *பெல் சமன்பாடு* என்னும் பெயர் ஏற்பட்டது. இச்சமன்பாட்டுக்கான பொதுத் தீர்வைக் கண்டறிந்த முதல் ஐரோப்பியர் புரூங்கர் பிரபுவே என ஆய்லர் அறிந்திருந்த போதும், இது விடயத்தில் அவர் புரூங்கரையும், பெல்லையும் குழப்பிக்கொண்டார் எனத் தெரிகிறது.  

## வரலாறு
தோராயமாக கி.மு. 400 ஆம் ஆண்டுகளில் இந்திய மற்றும் கிரேக்க நாடுகளில் பெல் சமன்பாட்டின் n = 2 ஆக இருக்கும்,  

:<math> x^2 - 2y^2=1 </math>  

என்னும் நிலை மீதும், இதோடு நெருக்கமாகத் தொடர்புடைய,  

:<math> x^2 - 2y^2 = -1 </math>  

என்பதன் மீதும், ஆய்வுகள் இடம்பெற்றன. இவ்விரு சமன்பாடுகளும் 2 இன் வர்க்கமூலத்துடன் தொடர்புள்ளதாக இருந்ததாலேயே இவை ஆராயப்பட்டன. *x* உம் *y* உம் இச் சமன்பாட்டுக்குப் பொருத்தமாக அமையும் நேர் முழுஎண்களாக இருந்தால், x/y என்பது √2இன் அண்ணளவாக்கம் ஆகும். இந்த அண்ணளவாக்கத்தில் வரும் எண்கள் *x* உம், *y* உம் பைதகோரியக் கணிதவியலாளர்களுக்குத் தெரிந்திருக்கிறது.
# திணை கொள் நெறி

தமிழ் இலக்கியங்களில் வரும் அகத்திணைப் பாடல் இன்ன திணையைச் சேர்ந்தது எனக் கொள்வது எப்படி எனத் தொல்காப்பியத்தில் விளக்கப்பட்டுள்ளது.  
- உரிப்பொருள் என்பது திணையைத் தீர்மானிக்கும் உரிப்பொருள். பாடலில் புணர்தலும், அதனோடு தொடர்புடைய நிமித்தங்களும் கூறப்பட்டிருப்பின் அது குறிஞ்சித் திணை. இவ்வாறே பிற திணைகளும் கொள்ளப்படும்.
- இந்த உரிப்பொருள் பிற திணையோடு மயங்குவதில்லை.
- மலை, காடு, ஆறு, கடல் என்னும் நிலப்பகுதிகள் மயங்குவது இல்லை.
- என்றாலும் ஒரு நிலப்பகுதியில் உள்ள பொருள்கள் மற்றொரு நிலப்பகுதியில் மயங்கும்.
- அன்றியும் எல்லா நிலப்பகுதிகளிலும் ஐந்து உரிப்பொருள் செயல்களும் நிகழும்.
- இறைச்சி, உள்ளுறை உவமம் போன்ற குறிப்புப் பொருள்களாலும் இன்ன திணை என்பதை உணர்ந்துகொள்ள வேண்டும்.
ஆகையால் திணையைக் குறிப்பதற்கு நிலத்தை அடிப்படையாய்க் கொள்ளாமல் உரிப்பொருள் நிகழ்வுகளை அடிப்படையாய்க் கொள்வது நெறி.  
## அடிக்குறிப்பு
# பல்லவி

கருநாடக இசையில் பயின்று வரும் உருப்படிகள் பலவற்றுள் காணப்படும் உறுப்புக்களுள் **பல்லவி** என்பதும் ஒன்று. அனுபல்லவி, சரணம் என்பன பொதுவாகக் காணப்படும் ஏனைய இரண்டு உறுப்புக்கள். கருநாடக இசையின் உருப்படிகளான கீர்த்தனை, கிருதி, பதம், சுரசதி, சதிசுரம், வண்ணம் முதலிய இசைப் பாடல்களில் இவ்வுறுப்பு காணப்படுகிறது. கருநாடக இசை உருப்படிகளில் மட்டுமின்றித் தற்காலத்தில் மெல்லிசைப் பாடல்கள், பக்திப் பாடல்கள், திரைப் பாடல்கள் போன்றவற்றிலும் பல்லவி என்னும் உறுப்பு உள்ளது. பொதுவாக மேற்குறிப்பிட்ட உருப்படிகளில் பல்லவி முதல் உறுப்பாக வரும். இதனாலேயே தமிழில் இதை **எடுப்பு**, **முதல்நிலை**, **முகம்** ஆகிய சொற்களால் குறிப்பிடுவர். இந்துஸ்தானி இசையில் இதை **ஸ்தாயி** என்பர்.  
ஓர் இசைக்கலைஞரின் கற்பனையை பல்லவி தெளிவுபடுத்தும்.  

பல்லவி பாடல்களில் முதல் உறுப்பாக வரும் அதேவேளை, அனுபல்லவி, சரணம் ஆகிய உறுப்புக்களுக்குப் பின்னரும் திரும்பத் திரும்பப் பாடப்படுவது உண்டு. பல்லவி பொதுவாக ஒரு தாள வட்டணை (ஆவர்த்தம்) நீளம் கொண்டதாக இருக்கும். இரண்டு அல்லது நான்கு தாள வட்டணைகளைக் கொண்டு அமைவதும் உண்டு. பக்கவாத்தியம் வாசிப்பவர்கள், எடுத்துக்கொண்ட தாளத்தின் தன்மையை அறிந்துகொள்ள இது உதவியாக உள்ளது. பாடும்போது, பல்லவியை இரண்டு தடவைகள் அல்லது அதற்கு மேற்பட்ட தடவைகள் பாடுவதும் உண்டு.  

## எடுத்துக்காட்டு
அலைபாயுதே ... என்று தொடங்கும் கீர்த்தனையில் முதல் இரண்டு வரிகள் பல்லவி ஆகும்.  

**பல்லவி**  
: *அலைபாயுதே... கண்ணா, என் மனம் அலைபாயுதே*  

: *ஆனந்த மோகன வேணுகானமதில்*  

**அனுபல்லவி**  
: *நிலைபெயராது சிலைபோலவே நின்று*  

: *நேரமாவதறியாமலே மிக விநோதமாக முரளீதரா - என் மனம்*  

**சரணம்**  
: *தெளிந்த நிலவு பட்டப்பகல் போல் எரியுதே திக்கை நோக்கி என் புருவம் நெரியுதே*  

: *கனிந்த உன் வேணுகானம் காற்றில் வருகுதே கண்கள் சொருகி ஒரு விதமாய் வருகுதே*  

: *கனித்த/ (கதித்த) மனத்தில் இருத்தி பதத்தை எனக்கு அளித்து மகிழ்த்தவா*  

: *ஒரு தனித்த வனத்தில் அணைத்து எனக்கு உணர்ச்சி கொடுத்து முகிழ்த்தவா*  

: *கனை கடல் அலையினில் கதிரவன் ஒளியென இணையிரு கழலெனக்(கு) அளித்தவா*  

: *கதறி மனமுருகி நான் அழைக்கவோ இதர மாதருடன் நீ களிக்கவோ*  

: *இது தகுமோ, இது முறையோ, இது தர்மம் தானோ?*  

: *குழலூதிடும் பொழுது ஆடிடும் குழைகள் போலவே மனது வேதனை மிகவொடு*  

## இதையும் காண்க
இராகம் தானம் பல்லவி
# யாழ்ப்பாண விசுவகம்மாளர்

**யாழ்ப்பாணம் விஸ்வகுலம்** எனப்படும் சாதி கொல்லர், தட்டார், கண்ணார், கட்சிப்பர், தச்சர் ஆகிய உட்பிரிவுகளை கொண்டதாகும். இவர்கள் சைவர்கள் ஆவர். தீட்சை எடுத்து பூநூல் அணிவது கட்டாயமாகும். ஆசாரங்களையும், சைவ வழிபாடுகளையும் முறையாகப் பின்பற்றுபவர்கள். திருமணம் தங்களுக்குள்ளும், தங்கள் உட்பிரிவுகளுக்குள்ளும் செய்து கொள்கின்றனர். இவர்கள் யாழ்ப்பாணத்தில் தட்டார் தெரு, கன்னாதிட்டி, நல்லூர், பெருமாள்கோவிலடி, நாச்சிமார்கோவிலடி, கேசாவில் பிள்ளையார் கோவிலடி, காளி கோவிலடி, சிவன் கோவிலடி, வண்ணார்பண்ணை, செட்டித்தெரு, சங்கத்தானை போன்ற இடங்கள் இவர்களின் பூர்விகமாகும்.  

- கொல்லர் - இரும்பு சம்பந்தமான வேலை செய்வர்.
- தட்டார் - தங்கம் சம்பந்தமான வேலை செய்வர்.
- கண்ணார் - பித்தளை சம்பந்தமான வேலை செய்வர்.
- கச்சிப்பர் - சிற்பம் சம்பந்தமான வேலை செய்வர்.
- தச்சர் - மரத்தளவாடங்கள் சம்பந்தமான வேலைசெய்வர்.
# வெப் மாஸ்டர்



**வெப் மாஸ்டர்** (webmaster) வலை இயக்குநரும் மேலாளரும் வடிவமைப்பாளரும் ஆவார். இவரது பணி வலை கண்காணித்தல், வலை இயக்கம், வெப் இயக்குதல் போன்றவை அறிதல் அவசியம். இவர் ஜாவாஸ்கிரிப்ட், பி.எச்.பி மற்றும் பேர்ள் ஆகிய மொழிகளை அவசியம் அறிந்திருக்க வேண்டும். இவர் தள உருவாக்கத்திலும், நிர்வகிப்பது மட்டுமின்றி, உள்ளடக்கத்தை தொகுத்தல், விளம்பரங்களைச் சேர்த்தல் போன்ற பணிகளையும் செய்வார். இவரின் முக்கியப் பணிகள் தளத்தில் ஒவ்வொருவருக்கும் அணுக்கங்களை (அதிகாரம்) நிர்வகிப்பது, தளத்தின் வடிவமைப்பை மாற்றுவது ஆகியன. இவரின் பணிகளில் வலைதளத்தில் உள்ளடக்கத்தைச் சேர்ப்பதும் ஒன்று. பெரிய தளங்களின் வெப் மாஸ்டர்கள் தளங்கள் தொடர்பான அதிகளவிலான மின்னஞ்சல்களையும் நிர்வாகிப்பார்கள்.
# தெற்காசிய முஸ்லிம் தேசியம்



**தெற்காசியாவில் முஸ்லிம் தேசியம்** என்று தெற்கு ஆசியாவின் முஸ்லிம்களால் இசுலாமியக் கொள்கைகளையும் அடையாளத்தையும் முன்னிலைப் படுத்தி வெளிப்பட்ட அரசியல் மற்றும் பண்பாட்டு தேசிய இயக்கங்கள் குறிப்பிடப்படுகின்றன.  

தெற்காசியாவில் நிலவிய பல்வேறு இசுலாமியப் பேரரசுகளின் தாக்கத்தில் துவங்கிய இத்தேசிய உணர்வு இருபதாம் நூற்றாண்டிலும் இருபத்தியோராம் நூற்றாண்டிலும் நிகழ்ந்த நிகழ்வுகளால் வலுப்பட்டு இந்தியா, பாக்கித்தான் மற்றும் வங்காளதேசம் ஆகிய நாடுகளில் பரவலாக உள்ளது.  
## வரலாற்றுப் பின்னணி
வட இந்தியாவில் தில்லி சுல்தானகமும் முகலாயப் பேரரசும் ஆண்ட காலத்திலேயே முசுலிம் தேசிய சிந்தனைகள் வேரூன்றத் துவங்கின. வலிமை மிக்கதாக அமைந்திருந்த அவர்களின் படைகளாலும் மத்திய கிழக்கு, பெர்சியா மற்றும் நடுவண் ஆசியாவிலிருந்து குடிபெயர்ந்த முசுலிம் மக்களாலும் இந்தியர்களிடையே இசுலாமிய சமயம் தழைத்தோங்கியது.  
## கருத்தாக்கப் பின்னணி
முதல் இசுலாமிய எதிர்ப்பாக 1766இல் முசுலிம் மன்னன் திப்பு சுல்தானின் மைசூர் ஆயுதப் போராட்டம் அமைந்தது. இதுவே பிரித்தானிய ஆட்சிக்கெதிரான இந்திய விடுதலை இயக்கத்திற்கு செயலூக்கியாகவும் அமைந்தது. தொடர்ந்து முசுலிம் அறிஞர்களும் சீர்திருத்தவாதிகளுமான சையது அகமது கான், சையது அமீர அலி மற்றும் ஆகா கான் போன்றோர் பிரித்தானிய ஆட்சிக்கெதிரான இயக்கங்களில் முக்கிய பங்காற்றினர். முசுலிம்களுக்கானத் தனிநாடு மற்றும் பிரிவினைக்கானக் கருத்துகள் கவிஞரும் தத்துவவியலாளருமான சர் அல்லாமா முகமது இக்பால் மற்றும் அரசியல்வாதி சௌத்தரி ரகமது அலி போன்றோரால் உருவானது.
# மலரிடுகை



**மலரிடுகை** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இத்தாண்டவம் **தாளபுஷ்பபுடம்** என்றும் அழைக்கப்படுகிறது. பரதநாட்டியத்தில் இடம்பெறுகின்ற நூற்றியெட்டு கரணங்களில் இதுவே முதல் கரணமாகும்.  

இடது பக்கத்து மார்பிற்கு நேராக, புஷ்பபுட முத்திரை பிடித்து கால் நுனிகளால் சஞ்சரிப்பவராக சிறிது வணங்கிய பக்கத்தையுடையவராக நடிப்பது புஷ்பபுடத்தோடு இடதுப் பக்கமாக இருப்பதால் இது தலபுஷ்பபுடம் என்னும் பெயர்பெற்றது.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# ஒண்ணா இருக்க கத்துக்கணும்


**ஒண்ணா இருக்க கத்துக்கணும்,** 1992 ஆம் ஆண்டு வெளியான தமிழ்த் திரைப்படம்.  

## வகை
சமூகத் திரைப்படம்  

## கதை

தன் கிராமத்தில் உள்ள தாழ்த்தப்பட்ட மக்களை ஆடு மாடுகள் போன்று நடத்துகிறார் அந்த ஊர் பண்ணையார். கல்வியறிவு இல்லாத அந்த மக்கள் தங்களை அறியாமலே அந்த அடிமைத்தனத்தில் வாழ்கின்றனர். ஊருக்குப் புதிதாக வரும் பள்ளிகூட வாத்தியார் அம்மக்களின் குழந்தைகளின் கல்விக்கு உதவுகிறார். அம்மக்களுக்கும் அவர்களது அறியாமையையும் அதன் காரணமாய் அவர்கள் முன்னேறாமல் இருப்பதையும் பண்ணையாரால் சுரண்டப்படுவதையும் உணர்த்துகிறார். தன்னிலை உணரும் மக்களின் நிலை என்ன, அந்த பண்ணையாரின் நிலை என்ன என்பதை விளக்கும் அருமையான திரைச்சித்திரம். நாட்டில் உள்ள பல ஊர்களில் புரையோடிப்போய் இருக்கும் சாதிகொடுமைகளைக் காட்டும் சமூகத் திரைப்படம் இது.
# பார்வதி என்னை பாரடி


**பார்வதி என்னை பாரடி** (***Parvathi Ennai Paradi***) வி. சேகர் இயக்கத்தில் 1993 ஆம் ஆண்டு வெளியான இந்தியத் தமிழ்த் திரைப்படம். சரவணன், புதுமுகம் ஸ்ரீபார்வதி, ஸ்ரீவித்யா, ஜனகராஜ், சார்லி, வாசுவிக்ரம், காஜா ஷெரிப், லலிதாகுமாரி மற்றும் பலர் நடித்திருந்தனர். கே. ஆர். கங்காதரன் தயாரிப்பில், இளையராஜா இசை அமைத்து 23 ஜூலை 1993 ஆம் தேதி இப்படம் வெளியானது.  

## வகை
காதல்படம்  

## நடிகர்கள்
- சரவணன்
- புதுமுகம் ஸ்ரீபார்வதி
- விஜயகுமார்
- ஸ்ரீவித்யா
- ஜனகராஜ்
- சார்லி
- வாசுவிக்ரம்
- காஜா ஷெரிப்
- லலிதாகுமாரி
- கோவை பாபு
- எல்.ஐ.சி. நரசிம்மன்
- இடிச்சபுளி செல்வராஜ்
- பசி நாராயணன்
- தங்கராஜ்
- சிங்கமுத்து

## கதைச்சுருக்கம்
செல்வந்தரான ராஜதுரை (விஜயகுமார்), ஊரில் மிகவும் மதிக்கத்தக்க நபராவார். அவரின் குறும்புக்கார மகள் பார்வதி (ஸ்ரீபார்வதி) . ராஜதுரையின் ஊரில் உள்ள கல்லூரிக்கு தமிழ் ஆசிரியராக வருகிறார் வெங்கடராமன் (ஜனகராஜ்). வேங்கடராமனிடம் தனிப்பாடம் பயில்கிறாள் பார்வதி. வேங்கடராமனின் மனைவி காயத்ரி (ஸ்ரீவித்யா) மற்றும் மகன் சிவா (சரவணன்).  

அநீதியை தாங்க முடியாத, முன் கோபம் கொண்டவன் சரவணன். கல்லூரியில் படிக்கும் பொழுது, மந்திரியின் மகனை சரவணன் அடித்ததால், அவன் கல்லூரியில் இருந்து விலக்கப்பட்டான். பின்னர், செய்தித்தாள் நிறுவனத்தில் வேலை செய்கிறான் சரவணன். அந்த நிறுவனத்தின் முதலாளியுடன் மோதல் ஏற்பட்டு, சரவணனுக்கு சிறை செல்ல நேரிடுகிறது  

மீண்டும் ஊர் திரும்பும் சிவா, தன் பெற்றோரிடம் செல்கிறான். முதலில் பார்வதியுடன் மோதல் ஏற்பட்டு. பின்னர் அதுவே காதலாக மாறுகிறது. ராஜதுரையின் உருவினார் ரமேஷ் (வாசு விக்ரம்) பார்வதியை திருமணம் செய்ய விரும்புகிறான். இறுதியில் பார்வதியை யார் மணந்தார் எனபதே மீதிக் கதையாகும்.  

## ஒலிப்பதிவு
இப்படத்தில் மொத்தம் 8 பாடல்கள் உள்ளன. வாலி, கங்கை அமரன், பிறைசூடன் எழுதிய பாடல் வரிகளுக்கு இளையராஜா இசை அமைத்தார்.  

## வரவேற்பு
இப்படம் எதிர்மறையான விமர்சனத்தை பெற்றது.
# நீங்களும் ஹீரோதான்


**நீங்களும் ஹீரோதான்** (*Neengalum Herothan*) 1990 ஆம் ஆண்டு மே மாதம் 25 ஆம் தேதியன்று வெளியான தமிழ்த் திரைப்படம் ஆகும். இயக்குநர் பாக்யராஜிடம் உதவியாளராக இருந்த வி. சேகர் இப்படத்தை இயக்கினார். கங்கையமரன் இப்படத்திற்கு இசையமைத்தார்.  

## வகை
சமூகத் திரைப்படம், நகைச்சுவைப்படம்  

## கதை

கிராமத்திற்கு வரும் திரைப்படப் படப்பிடிப்புக் குழுவினரும், அந்த கிராமத்துவாசிகளும் சந்திக்கையில் நிகழும் சம்பவங்கள் தான் இப்படத்தின் கதை. சினிமா மோகத்தில் சினிமாவில் சேர்ந்து புகழும் பணமும் பெற நினைக்கும் கிராமத்துக் கலைஞர்களுக்கு உண்மையான சினிமா என்றால் என்ன என்பதைப் புரிய வைக்கும் நகைச்சுவைச் சித்திரம். 'பாவாடைசாமி' என்னும் பெயரில் கவுண்டமணியின் வித்வான் கதாபாத்திரம் எல்லாராலும் ரசிக்கப்பட்ட பாத்திரம்.
# தலைத்தோப்பு

**தலைத்தோப்பு**, இராமநாதபுரம் மாவட்டத்தில் உள்ள காரான் பஞ்சாயத்தைச் சேர்ந்த ஒரு கடற்கரையோர கிராமம் ஆகும். இந்தக் கிராமத்தில்  
சுமார் 110 குடும்பங்கள் வசிக்கின்றன. இந்த கிராமத்தைச் சேர்ந்த ஆண்கள் பெரும்பாலும் மீன்பிடித்தொழில் செய்கின்றனர். பெண்கள்  
கூலிவேலைக்குச் செல்கின்றனர். இந்த ஊரில் ஒரு சிறிய தொடக்கப்பள்ளி மட்டுமே உள்ளது. உயர்கல்விக்காக ஐந்து கிலோமீட்டர் தொலைவிலுள்ள தனியார் பள்ளியை நாடிச் செல்கின்றனர். கல்லூரிக்குச் செல்லும் முதல் தலைமுறை மாணவர்களைக் கொண்ட இந்த கிராமத்தில் உயர்கல்வி என்பது இன்னும் எட்டாக்கனியாகவே உள்ளது.
# கிளாமங்கலம்


**கிளாமங்கலம்** கிராமம் இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஒரத்தநாடு வட்டத்தில் உள்ள கிராமம்.  
2001 மக்கட்தொகைக் கணக்கெடுப்பின்படி கிளாமங்கலத்தின் மொத்த மக்கள் தொகை 2372 பேர், 1140 ஆண்களும் 1232 பெண்களும் உள்ளனர்.  

## தெருக்கள்
கிளாமங்கலம் கிராமம் கீழ்க்காணூம் தெருக்களை உள்ளடக்கியது,  
1. நடுத் தெரு
1. தெற்குத் தெரு
1. வடக்குத் தெரு
1. வேதநாயகிபுரம்
1. கானன்கொல்லை
1. மேடையகொல்லை
1. குஞ்சான் தெரு

## கோவில்கள்
கிளாமங்கலம் கிராமம் தெற்குத் தெருவில் உள்ள குருந்தையனார் கோவில் பிரசித்தி பெற்றது. அக்கோவிலில் ஐய்யனார், வீரனார், கருப்பு சாமி, முனி, காளி போன்ற தெய்வங்கள் உள்ளன.  

கிளாமங்கலம் கிராமம் வடக்குத் தெருவில் உள்ள ஆக்கமுடைய ஐயனார் கோவில் பிரசித்தி பெற்றது,  
அக்கோவிலில் ஐய்யனார், வீரனார், கருப்பு சாமி,செம்முனி, காளி போன்ற தெய்வங்கள் உள்ளன.  

குஞ்சான் தெருவில் அரங்கநாதர் ஸ்வாமி திருக்கோவில் உள்ளது  

## தொழில்
கிளாமங்கலம் விவசாயத்தை அடிப்படையாகக் கொண்ட கிராமம். இங்கு நெல், தென்னை, கரும்பு, நிலக்கடலை முதலியவை பயிரிடப்படுகின்றன.  

## கல்விக் கூடங்கள்

ஒரு அரசு உயர்நிலைப்பள்ளியும் மூன்று அரசு தொடக்கப்பள்ளிகளும் உள்ளன.
# ராமசுப்ரமணியம்


**ராம சுப்ரமணியம்** (எ) **ராம்** ஒரு தமிழ்த் திரைப்பட இயக்குநர் ஆவார். இவர் சென்னை கிறித்துவ கல்லூரியில் தமிழ் முதுகலைப் பட்டம் பெற்றவர். பின்பு இயக்குநர் தங்கர் பச்சான் அவர்களின் சில படங்களில் உதவி இயக்குநராக பணி செய்துள்ளார். அது மட்டும் இன்றி ராஜ்குமார் சந்தோஷி மற்றும் கோவிந்த் நிஹிலானி போன்ற இந்தித் திரைப்பட இயக்குநர்களிடமும் உதவி இயக்குநராக பணி செய்துள்ளார். 2007ம் ஆண்டு வெளியான இவரின் முதல் திரைப்படமான கற்றது தமிழ் விமர்சன ரீதியில் பாராட்டைப் பெற்றாலும் வணிக ரீதியில் வெற்றி பெறவில்லை. அத்திரைப்படம் ஜீவாவிற்கும் அஞ்சலிக்கும் குறிப்பிடத்தக்க பெயரைப் பெற்றுக் கொடுத்தது.  

2013 இல் , இவர் கௌதம் வாசுதேவ் மேனன் தயாரிப்பில் , இயக்கிய *தங்க மீன்கள்* என்ற படம் வெளியானது. இந்திய சர்வதேச திரைப்பட விழா மற்றும் குழந்தைகளுக்கான சர்வதேச திரைப்பட விழாக்களில் 'தங்க மீன்கள்' திரைப்படம் திரையிடப்பட்டது. இந்தத் திரைப்படத்திற்கு மத்திய அரசு மூன்று "தேசிய விருதுகளை" வழங்கியுள்ளது.  

## இயக்கிய படங்கள்
1. கற்றது தமிழ் (2007)
1. தங்க மீன்கள் (2013)
1. தரமணி (2017)
1. பேரன்பு (2019)
1. ஏழு கடல் ஏழு மலை (2023)
1. பறந்து போ (2025)
# இந்தியாவில் சோசலிசம்

**இந்தியாவில் சமவுடைமை** அல்லது சோசலிசம் பேரரசுவாதத்திற்கு எதிரான போராட்டத்தின்போதே நிலைபெற்று நீண்ட வரலாற்றை உடையது; நாட்டின் அரசியல் மரபுடைமை வரலாற்றில் பெரும் பங்கு கொண்டது.  

## வரலாறு
உருசியப் புரட்சியின் போதே இந்தியாவிலும் சமவுடைமை இயக்கம் உருவாகத் துவங்கியது. இருப்பினும், 1871இலேயே கொல்கத்தாவைச் சேர்ந்த ஒரு குழு அனைத்துலக தொழிலாளர்களின் ஒன்றியத்தின் இந்தியக் கிளையைத் துவங்க கார்ல் மார்க்சை அணுகினர். ஆனால் அது ஈடேறவில்லை. மார்க்சையும் ஏஞ்செல்சையும் குறிப்பிட்டு இந்தியாவில் வெளியான முதல் ஆங்கிலக் கட்டுரை மார்ச் 1912இல் மாடர்ன் ரிவ்யூ என்ற கொல்கத்தா சஞ்சிகையில் வெளியானது. இதில் செருமனியில் வாழ்ந்த இந்தியப் புரட்சியளர் லாலா ஹர் தயாள் எழுதிய *கார்ல் மார்க்சு – நவீன இருடி* என்ற குறும் வாழ்க்கை வரலாறு வெளியானது. கார்ல் மார்க்சின் வாழ்க்கை வரலாறு முதன்முதலாக ஓர் இந்திய மொழியில் வெளியானது 1914இல் ஆர். இராமகிருஷ்ணப் பிள்ளையால் எழுதப்பட்டதாகும்.  

இந்திய ஊடகங்களில் உருசியப் புரட்சியின் பெரும் தாக்கம் காணப்பட்டது. அனைத்து நாடுகளுக்கும் தங்களை வரையரைத்துக் கொள்ளும் உரிமையை போல்ஷ்விக் கொள்கை முன்னிறுத்தியது இந்தியர்களைக் கவர்ந்தது. புதிய உருசிய ஆட்சியையும் லெனினையும் பாராட்டிய பிரபல இந்தியர்களில் பிபின் சந்திரப்பாலும் , பால கங்காதர திலக்கும் முதன்மையானவர்கள். உருசியப் புரட்சியைக் குறித்து அறிந்தவுடனேயே அப்துல் சத்தர் கைரியும் அப்துல் சபார் கைரியும் மாசுகோ சென்று லெனினை சந்தித்து தங்கள் வாழ்த்துகளைத் தெரிவித்தனர்.  

இந்தியாவில் பொதுவுடமைக் கருத்துக்கள் பரவ கிலாபத் இயக்கமும் பெரும் பங்காற்றியது. கலீபகத்தை காப்பாற்ற பல இந்திய முசுலிம்கள் இந்தியாவை விட்டு வெளியேறினர். அவர்களில் பலர் சோவியத் ஒன்றியத்தில் பயணம் புரிந்தவேளையில் பொதுவுடமைக் கொள்கையால் கவரப்பட்டனர். இவர்களுடன் பல இந்துக்களும் சோவியத்தின் பல பகுதிகளுக்கு வருகை பரிந்தனர்.  

லெனினின் பொதுவுடைமை (போல்ஷ்விக்) கொள்கைகளுக்கு வளர்ந்துவந்த ஆதரவினால் கவலையடைந்த குடியேற்றவாத அரசு இக்கொள்கை இசுலாமிற்கு எதிரானதாக பத்வா வெளியிடச் செய்தனர். இந்தியாவிற்குள் மார்க்சியப் புத்தகங்கள் இறக்குமதியாவதை சுங்கத்துறையினர் தடுத்தனர். உள்துறை அமைச்சில் பொதுவுடமைக் கொள்கைகளின் தாக்கத்தை கண்காணிக்கத் தனிப்பிரிவு ஏற்படுத்தப்பட்டது. இக்கொள்கைகளுக்கு எதிரானப் பல நூல்கள் வெளியாயின.  

முதல் உலகப் போரின் முடிவில் இந்தியாவில் தொழில்துறை விரைவாக முன்னேறியது. அதேநேரத்தில் அத்தியாவசியப் பொருட்களின் விலைகள் ஏற்றமடைந்தன. இக்காரணங்களால் இந்தியாவில் தொழிலாளர் சங்கங்கள் உருவாகத் துவங்கின. பெருநகரப் பகுதிகளில் உருவான இச்சங்கங்கள் வேலைநிறுத்தங்களிலும் ஈடுபட்டன. 1920இல் அனைத்திந்திய தொழிற்சங்கக் காங்கிரசு உருவானது.  

## சான்றுரைகள்
# அரசியல் யாப்பு நீதிமன்றம்

அரசியல் யாப்பு நீதிமன்றம், உலகின் மிகப் பழமையான அரசியல் யாப்பு நீதிமன்றம்.]]  
வின் அரசியல் யாப்பு நீதிமன்றம்]]  
**அரசியல் யாப்பு நீதிமன்றம்** (*constitutional court*) என்பது நாடொன்றின் அரசியலமைப்புக் குறித்த சட்டங்களை ஆராயும் ஓர் உச்ச நீதிமன்றம் ஆகும். நாடாளுமன்றங்களில் சமர்ப்பிக்கப்படும் சட்ட மூலங்கள் அரசியலமைப்புக்கு ஏற்றதா அல்லது முரணானதா என்பதை அரசியல் யாப்பு நீதிமன்றம் தீர்மானிக்கும்.  

உலகின் பெரும்பாலான நாடுகள் தனியான அரசியல் யாப்பு நீதிமன்றம் ஒன்றைக் கொண்டிருப்பதில்லை, பதிலாக அந்நாட்டின் உச்ச நீதிமன்றமே அரசியலமைப்பு முரண்பாடுகளை விசாரணை செய்து தீர்ப்பளிக்கும். ஆஸ்திரியாவே முதன் முதலாக தனியானதொரு அரசியல் யாப்பு நீதிமன்றத்தை நிறுவியது. 1920 ஆம் ஆண்டில் நிறுவப்பட்ட இந்நீதிமன்றம் 1945 ஆம் ஆண்டில் கலைக்கப்பட்டது. அரசியல் யாப்பு நீதிமன்றம் ஒன்றை அமைக்கும் தீர்மானத்தை செக்கோசிலோவாக்கியாவே முதன் முதலாக தனது நாடாளுமன்றத்தில் 1920 பெப்ரவரி 2 ஆம் நாள் நாள் நிறைவேற்றியது, ஆனாலும் அதன் நீதிமன்ற 1921 நவம்பரிலேயே நிறுவப்பட்டது. அதற்கு முன்னர் ஐக்கிய அமெரிக்கா, நோர்வே, கனடா, மற்றும் ஆஸ்திரேலியா ஆகிய நாடுகள் தமது உச்சநீதிமன்றங்களின் ஊடாக அரசியல் யாப்புகளின் நீதிமுறை மேலாய்வுகளை மேற்கொண்டன.  

இலங்கையில் 1972 - 1978 காலப்பகுதியில் தனியானதொரு அரசியல் யாப்பு நீதிமன்றம் நடைமுறையில் இருந்தது.  

## பட்டியல்
தனியானதொரு அரசியல் யாப்பு நீதிமன்றம் உள்ள நாடுகள்:
# இரா. ரெங்கசாமி



**இரா. ரெங்கசாமி** (பிறப்பு: செப்டம்பர் 3, 1953) என்பவர் ஒரு தமிழக எழுத்தாளர். மதுரை மாவட்டக் கூட்டுறவு வங்கியில் பணிபுரிந்து ஓய்வு பெற்ற இவர் தமிழ்நாட்டில் வெளியாகும் பல அச்சிதழ்களில் கதை, கவிதை, நாடகம் போன்றவைகளை எழுதியிருக்கிறார். இவர் தமிழில் பல நூல்களை எழுதி வெளியிட்டிருக்கிறார்.  

## வெளியான நூல்கள்

**நாவல்கள்**  

1. உணர்ச்சிக் கொந்தளிப்பு - 1975
1. இதுதான் உறவு - 1998
1. மகளே... நி வாழ்க - 1999
1. அலைபாயுதே மனம் - 2000

**சிறுகதைகள்**  
1. ஒரு தீர்க்கமான முடிவு (1) - 1990
1. நதியில்லாத ஓடம் - 1999
1. அவள் எனக்குரியவள்தான் - 1999
1. ஒரு தீர்க்கமான முடிவு (2) - 2000
1. மீனாட்சி போட்ட முடிச்சு - 2003
1. இதுவும் ஒரு பாடம் - 2004
1. பாடம் கற்பித்த சிக்குன்குனியா - 2006
1. நீங்கதான் காப்பாத்தனும் - 2009

**கட்டுரைகள்**  

1. அன்னையை வணங்கிடுவோம் - 1978
1. சுருளிமலை - 1978
1. இனிக்கும் இல்லறம் - 1999
1. பூங்கதவே தாழ்திறவாய் - 1999
1. கனவுகளைக் கரை சேர்ப்போம் - 2001
1. நடைபயிற்சி பற்றிய சுவையான தகவல்கள் - 2004
1. தடுக்கப்பட வேண்டிய தீவிரவாதம் எனும் நச்சு - 2009

**கவிதை**  
1. கவிதை உலா - 2004

**நாடகம்**  

1. வாழ்வைத் தேடி - 1999
1. மனைவி சொல்லே மந்திரம் - 2003

**சிறுவர் நாவல்கள்**  
1. மல்லையன் கோட்டை - 1976
1. ஐஸ்...ஐஸ்...பத்துக்காசு - 1991
1. திறமைசாலி யார்? - 1991
1. மல்லிங்கபுர இளவரசன் - 1999

**சிறுவர் புதிர்கள்**  
1. அறிவுக் கூர்மைக்கு அருமையான விடுகதைகள் - 1991

**குழந்தைப் பாடல்கள்**  
1. கணிப்பொறிக் கவிதைகள் - 1991

**கேள்வி - பதில்**  

1. என் கேள்விக்கென்ன பதில்? - 1999
1. சுடாத நெருப்பு - 2000
1. இல்லற வாழ்வில் இன்பம் பொங்கிட - 2005
1. ஆன்மிக நெறியும் நல்வாழ்வும் - 2008

**பிற**  

1. சிந்தனை நந்தவனம் - 1999
1. சிந்திக்க வைக்கும் சிந்தனைகள் - 2006
1. சிரிப்பு வருது...சிரிப்பு வருது... - 2006
# தீவிரவாதியாக இருந்த சீமோன்


**தீவிரவாதியாக இருந்த சீமோன்** (*Simon the Zealot*) அல்லது **புனித சீமோன்** என்பவர் இயேசுவின் பன்னிரு திருத்தூதர்களுள் ஒருவர். இவரைப் பற்றி விவிலியத்தில் லூக்கா நற்செய்தி 6:15 மற்றும் அப்போஸ்தலர் பணி 1:13 இல் காணக்கிடைக்கின்றது. இயேசு கிறித்துவின் திருத்தூதர்களிலேயே மிகவும் குறைவான செய்தி இருப்பது இவரைப்பற்றிதான். இவரின் பெயரைத் தவிர விவிலியத்தில் இவரைப்பற்றி வேறு எதுவும் இல்லை. புனித ஜெரோம் எழுதிய புனிதர்களின் வரலாற்று நூலிலும் கூட இவரைப்பற்றி குறிப்பிடவில்லை.  

இவர் இரம்பத்தால் இரண்டாக அறுக்கப்பட்டு மறைசாட்சியாய் மரித்தார் என்பர்.  

இவரின் திருப்பண்டங்கள் புனித பேதுரு பேராலயத்தில் இடப்பக்கம் உள்ள புனித யோசேப்பு பீடத்தின் அடியில் புனித யூதா ததேயுவின் கல்லறையினோடு வைக்கப்பட்டிருக்கின்றது.
# மல்லாரி

**மல்லாரி** என்பது தமிழிசையில் இசைக்கப்படும் ஓர் இசை உருப்படியாகும். மங்கல இசைக் குழுவிற்குரிய நாதசுர இசை உருப்படியாக மல்லாரி அமைந்துள்ளது. இசைப் பரிமாணத்திற்குரிய உருப்படியாக இது அமையும். இதனால் இலயக் கருவியான தவிலின் பங்கு இதில் மிகுதியாக இருக்கும். இறைவன் வீதி உலா எழுந்தருளும் பொழுது மல்லாரியை இசைப்பர். இது போல ஆலயச் செயற்பாட்டின் ஒவ்வொரு நிலையிலும் அச்செயலுக்கேற்ற மல்லாரி இசைக்கப்படுவதுண்டு. மல்லாரி பெரும்பாலும் கம்பீரநாட்டை இராகத்தில் இசைக்கப்படும். மேலும் கான பஞ்ச இராகங்களான நாட்டை, கௌளை, ஆரபி, வாராளி, ஸ்ரீஇராகம் ஆகியவற்றிலும் அமையும். தோடியிலும் சில வேளைகளில் இசைக்கப்படுவதுண்டு  

## பெயர்க்காரணம்
மயில்+ ஆரி மயிலாரி என்பது மரூவி மல்லாரி என ஆனது. ஆரி என்பது பாடுதல், ஒலியெழுப்புதல் என்ற பொருள்படும்.மயில் நீட்டிக் கூவுதல்தான் அகவுதல் என்பது. இந்த மயில் அகவுதலும் ஆரியும் சேர்ந்து - மயில் ஆரி - மல்லாரி ஆனது.  

## இசைக்குமிடங்கள்

- இறைவனின் நீராடலுக்கு திருமஞ்சன நீர் கொண்டு வரும் பொழுது திருமஞ்சன மல்லாரி இசைக்கப்படும்.

- இறைவனின் தளிகை உணவு தயாரிக்கும் இடமான மடைப்பள்ளியிலிருந்து தளிகை கொண்டு வரும் பொழுது தளிகை மல்லாரி இசைக்கப்படும்.

- ஆலயத் திருவிழாக் காலங்களில் இறைவனைத் தேரில் எழுந்தருளச் செய்தல் உண்டு. இது பெரும்பாலும் ஆலயப் பெருந்திருவிழாவான ஒன்பதாம் நாள் நடைபெறும். தொண்டர்கள் தேரின் வடம் பிடித்துத் தேரை இழுப்பர். இவர்களை உற்சாகப்படுத்தும் நிலையில் தேர் மல்லாரி இடம் பெறும்.

- ஆலயங்களில் இறைவன் வீதியுலா எழுந்தருளும் போது சின்ன மல்லாரி இசைக்கப்படும்.
- சிவாலயங்களில் இறைவன் காளை (இடப) வாகனத்தில் - பஞ்ச மூர்த்திகளும் - எழுந்தருளும் பொழுது பெரிய மல்லாரி இசைக்கப்படும்.

மல்லாரி இசை அமைதிகளைக் கொண்டு ஆலயத்தில் நடைபெறும் செயற்பாடுகளை அறியலாம். ஆலயப் பெருந்திருவிழாவின் இறுதி நாளன்று பெரும்பாலும் மல்லாரி இசைப்பதில்லை. மற்ற நாட்களில் இறைவன் வீதியுலா முடிந்ததும் அலங்காரம் களைந்து பள்ளியறைக்குச் செல்லும்பொழுது ஊஞ்சல் பாட்டு இசைப்பர். இது முடிந்ததும் கதவு தாளிடுவர். தாளிட்டதும் மல்லாரியைக் கொஞ்ச நேரம் இசைக்க வேண்டும். இம்மரபு முறைகள் முறையான கல்வி மற்றும் பயிற்சியின் மூலம் இசை மாணவர்களுக்கு ஆசிரியரால் அளிக்கப்படுகிறது.  

## மேற்கோள்களும் குறிப்புகளும்
# ரிதுபர்னோ கோஷ்



**ரிதுபர்னோ கோஷ்** ( *Ritupôrno Ghosh*, 31 ஆகத்து 1963 – 30 மே 2013) ஒரு வங்காள மொழி திரைப்பட இயக்குநர் ஆவார். இவர் 11 நாடளவிலான திரைப்பட விருதுகளையும், பல உலகளாவிய திரைப்பட விருதுகளையும் பெற்றுள்ளார். பொருளியலில் பட்டம் பெற்ற கோஷ் ஒரு விளம்பர நிறுவனத்தில் படைப்புத்திறமிக்க கலைஞராக தமது பணிவாழ்வைத் துவங்கினார். அவரது முதல் திரைப்படமாக *ஹைரர் அங்க்டி* 1992இல் வெளியானது. 1994இல் வெளியான அவரது அடுத்த திரைப்படம் *உன்னிசே ஏப்ரல்* சிறந்த திரைப்படமாக தேசியத் திரைப்பட விருது பெற்றது.  

கோஷ் தம்மை சத்யஜித் ராய் இரசிகராக அறிமுகப்படுத்திக் கொண்டார். இருபது ஆண்டுகள் விரிந்த அவரது திரைவாழ்வில் 12 தேசிய விருதுகளையும் சில உலகளாவிய விருதுகளையும் பெற்றுள்ளார். பெரும் மாரடைப்பு காரணமாக மே 30, 2013 அன்று கொல்கத்தாவில் கோஷ் உயிரிழந்தார்.  

## ஆரம்ப வாழ்க்கை & பின்புலம்

ரிதுபர்னோ கோஷ் கொல்கத்தாவில் பிறந்து வளர்ந்தவர் ஆவார். இவருடைய பெற்றோர்கள் இருவரும் திரைப்படம் சம்மந்தமுடையவர்கள், இவர் தந்தை ஓர் ஆவணப்படம் உருவாக்குபவர் ஆவார். இவர் தன் பள்ளி கல்வியை சவுத் பாயிண்ட் உயர்நிலை பள்ளியில் பயின்றார். மேலும் இவர் தன் உயர் கல்வியை கொல்கத்தாவில் உள்ள ஜாதவ்பூர் பல்கலைக்கழகத்தில் பொருளியல் பயின்றார்.  

## இயக்குநராக

| ஆண்டு | தலைப்பு | மொழி | மற்ற குறிப்புகள் |
| --- | --- | --- | --- |
| 1994 | *ஹிரர் அங்டி* | வங்காள மொழி |  |
| 1994 | *உநிஷே ஏப்ரல்* | வங்காள மொழி |  |
| 1997 | *டஹன்* |  |  |
| 1999 | *பறிவாளி* | வங்காள மொழி | தேசிய திரைப்பட விருதுகள் வாங்கிய நடிகைகளின் பட்டியல் - கிரண் கேர்

தேசிய திரைப்பட விருது - சிறந்த துணை நடிகர் - சுதிப்த்தோ சக்கரவர்த்தி |
| 1999 | *அசுக்* | வங்காள மொழி | சிறந்த வங்காள மொழித் திரைப்படத்திற்கான தேசிய விருது |
| 2000 | *உத்சப்* | வங்காள மொழி | தேசிய திரைப்பட விருதுகள் வாங்கிய இயக்குநர்களின் பட்டியல் |
| 2002 | *தித்லி* | வங்காள மொழி |  |
| 2003 | *சுபோ மொகூரத்* | வங்காள மொழி | சிறந்த துணை நடிகைக்கான தேசிய விருது - ராக்கி
சிறந்த வங்காள மொழித்திரைப்படத்திற்கான தேசிய விருது |
| 2003 | *சோக்கெர் பாலி* | வங்காள மொழி சிறந்த வங்காள மொழித்திரைப்படத்திற்கான தேசிய விருது |  |
| 2004 | *இரெயின்கோட்* | இந்தி | சிறந்த இந்தி மொழித்திரைப்படத்திற்கான தேசிய விருது |
| 2005 | *அந்தர்மகால்* | வங்காள மொழி |  |
| 2006 | *தோசர்* | வங்காள மொழி | தேசியத் திரைப்பட விருது – நடுவர் சிறப்பு விருது / சிறப்பு குறிப்பு - பிரொசென்ஜித் சாட்டர்ஜி |
| 2007 | *தி லாஸ்ட் லியர்* | ஆங்கிலம் | சிறந்த ஆங்கில மொழித்திரைப்படத்திற்கான தேசிய விருது |
| 2008 | *கேலா* | வங்காள மொழி |  |
| 2008 | *ஷொப் சரித்ரோ கல்போனிக்* | வங்காள மொழி
சிறந்த வங்காள மொழித்திரைப்படத்திற்கான தேசிய விருது |  |
| 2010 | *அபோஹோமான்* | வங்காள மொழி | தேசிய திரைப்பட விருதுகள் வாங்கிய இயக்குநர்களின் பட்டியல்- ரிதுபர்ணோ கோஷ்
சிறந்த வங்காள மொழித்திரைப்படத்திற்கான தேசிய விருது |
| 2010 | *நூக்காடுபி* | வங்காள மொழி |  |
| 2012 | *சன்கிளாஸ்* | இந்தி |  |
| 2012 | *சித்ராங்கதா: தி கிரௌனிங் விஷ்* | வங்காள மொழி | } |
# பிறிதுமொழிதல் அணி

பிறிது மொழிதல் அணியைத் தண்டியலங்காரம் என்னும் நூல் தனது பொருள் அணியியலில் பத்தாவது அணியாக விளக்கும் ஒட்டணி என்று குறிப்பிடுகிறது. அது குறிப்பிடும் 35 அணிகளில் இஃது ஒன்று. புலவர் தான் சொல்ல விரும்பும் கருத்து தன் பாடலில் ஒட்டிக்கொண்டிருக்கும்படி பிறிதொன்றைக் கூறுவது ஒட்டணி. இதனை நுவலா நுவற்சி, குறிப்பு நுவர்ச்சி, தொகைமொழி என்றும் குறிப்பிடுவர்.  

அகப் பாடல்களில் இப்படிப் பொருள் ஒட்டவைக்கப்படுமாயின் அது உள்ளுறை உவமம் எனப்படும். இது தொல்காப்பியம் கூறும் தமிழ்நெறி.  
;1  
பீலி பெய் சாகாடும் அச்சு இறும் அப்பண்டம்  

சால மிகுத்துப் பெயின் குறள் -475. வலியறிதல்.  
:என வரும் திருக்குறளில்  
:எண்ணிக்கை மிகுதியாலும் வலிமை பெருகும் என்னும் கருத்து  
:மிகவும் நொய்தான (லேசான) மயில்பீலி ஆனாலும் அளவுக்கு மிகுதியாக ஏற்றினால் பாரம் மிகுதியாகி வண்டியின் அச்சு முறிந்துவிடும் என்று கூறும் செய்தியால் விளங்கவைக்கப்பட்டுள்ளது.  
:இது பிறிது மொழிதல் அணி.  
;2  
கடலோடா கால்வல் நெடுந்தேர் கடலோடும்  

நாவாயும் ஓடா நிலத்து குறள்-496. இடனறிதல்.  
:இடம் அறிந்து செயல்படவேண்டும்.  
:பிறிது மொழிதல் அணி  
## தண்டியலங்காரம்
தமிழ்நூல் தண்டியலங்காரம் வடநூல் தண்டியலங்காரத்தைப் பின்பற்றியது. இஃது இந்த அணியை விளக்குவது புதுவரவு.  
இந்த அணியில் நான்கு வகை உண்டு.  
இவற்றிற்குப் பழைவுரை தரும் மேற்கோள் பாடல்கள், உரையாசிரியரால் எழுதிச் சேர்க்கப்பட்டனவாகவும், அகத்துறைப் பாடல்களாகவும் உள்ளன.  

## அடிக்குறிப்புகள்
# ரோஷன் சேத்



**ரோஷன் சேத்** இந்தியாவை பிறப்பிடமாக கொண்ட பிரித்தானிய நடிகர், இவர் பிரதானமாக பிரித்தானிய மற்றும் அமெரிக்க திரைப்படங்களில் நடிப்பார். மேலும் காந்தி, மிஸ்ஸிஸிப்பி மசாலா, நாட் விதௌட் மை டாட்டர், மை பயுதிபுள் லன்றேட்டே, இந்தியானா ஜோன்ஸ் மற்றும் டெம்பிள் ஆஃப் டூம் மற்றும் ஒரு நீண்ட பயணம் ஆகிய திரைப்படங்களில் சிறப்பாக நடித்ததற்காக விமர்சிக்கப்பட்டு அறியப்பட்டவர்  

## ஆரம்ப காலம்

சேத் இந்தியாவின் பீகார் தலைநகரான பட்னாவில் பிறந்தவர், இவரது தந்தை உயிர்வேதியியல் பேராசிரியர் ஆவார்  

## திரைப்படங்கள்
| **Year** | **Title** | **Role** |
| --- | --- | --- |
| 1974 | *Juggernaut* | *Azad* |
| 1982 | *காந்தி* | *ஜவகர்லால் நேருவாக* |
| 1984 | *Indiana Jones and the Temple of Doom* | *Chattar Lal* |
| *A Passage to India* | *Advocate Amrit Rao* |  |
| 1985 | *My Beautiful Laundrette* | *Papa* |
| 1988 | *Little Dorrit* | *Pancks* |
| *Bharat Ek Khoj* | *As anchor and author* |  |
| 1989 | *Slipstream* | *George* |
| *In Which Annie Gives it Those Ones* | *Y.D. Billimoria/Yamdoot* |  |
| 1990 | *Mountains of the Moon* | *Ben Amir* |
| *1871* | *Lord Grafton* |  |
| 1991 | *Not Without My Daughter* | *Houssein* |
| *Mississippi Masala* | *Jay* |  |
| *London Kills Me* | *Dr. Bubba* |  |
| 1992 | *Electric Moon* | *Ranveer* |
| *Stalin* | *Beria* |  |
| 1993 | *The Buddha of Suburbia* |  |
| 1994 | *Street Fighter* | *Dr. Dhalsim* |
| 1995 | *Bideshi* | *Ajoy* |
| *Solitaire for 2* | *Sandip Tamar* |  |
| 1997 | *The Journey* | *Kishan Singh* |
| 1998 | *Bombay Boys* | *Pesi Shroff* |
| *Such a Long Journey* | *Gustad Noble* |  |
| 1999 | *The Adventures of Young Indiana Jones: Tales of Innocence* | *Sheikh Kamal* |
| *Secret of the Andes* | *Don Benito* |  |
| 2000 | *Vertical Limit* | *Colonel Amir Salim* |
| 2001 | *Monsoon Wedding* | *Mohan Rai* |
| *Wings of Hope* | *Shekar Khanna* |  |
| *South West 9* | *Ravi* |  |
| 2003 | *Cosmopolitan* | *Gopal* |
| 2004 | *Spivs* | *Omar* |
| 2005 | *Frozen* | *Noyen* |
| *Proof* | *Professor Bhandari* |  |
| 2006 | *Broken Thread* | *Dasa* |
| 2007 | *குரு (2007 திரைப்படம்)* | அரசு புலனாய்வு குழுவின் தலைவர் *நீதியரசர் தபார்* போன்று |
| 2007 | *Amal* | *Suresh* |
| 2008 | *The Cheetah Girls: One World* | *Uncle Kamal Bhatia* |
| 2012 | *ஏக் தா டைகர்* | *Professor Kidwai* |
# அடி (யாப்பிலக்கணம், எழுத்தெண்ணிக்கை)

நாம் அடியெடுத்து நடந்து ஓர் இடத்தை அடைகிறோம். அதுபோலப் பாட்டு அடியெடுத்து நடந்து ஒரு பொருளைத் தரும். நாம் நடக்கும் தப்படிகள் நீண்டும் குறைந்தும் இருக்கும். அதுபோலப் பாட்டின் அடிகளும் இருக்கும்.  

## எழுத்தெண்ணிக்கை அளவுகோல்
தொல்காப்பியம் ஒவ்வோர் அடியிலும் உள்ள எழுத்துக்களின் எண்ணிக்கையை அடிப்படையாகக் கொண்டு அடிகளுக்குப் பெயர் சூட்டியுள்ளது. அவற்றை 17 வகையான நிலம் எனக் குறிப்பிடுகிறது.  
- எழுத்தெண்ணும் மரபு
:அடியில் உள்ள எழுத்துக்களை எண்ணும்போது ஒற்று, ஆய்தம், குற்றியலிகரம், குற்றியலுகரம் ஆகிய எழுத்துக்கள் எண்ணப்படுவதில்லை.  

### 17 நில அடிகள்

#### குறளடி
குறளடி 4 முதல் 6 எழுத்துக்களைக் கொண்டது. எடுத்துக்காட்டுகள்:  
;4 எழுத்து அடி  
தேர்ந்து தேர்ந்து சார்ந்து சார்ந்து  

நேர்ந்து வாமனை நினைமின்  

சேர்ந்த வல்வினை தேய்ந்தக லும்மே  
:இந்தப் பாடலில் உள்ள முதலடி 4 எழுத்துக்களைக் கொண்டது.  
;5 எழுத்து அடி  
குன்று கொண்டு நின்ற மாடு  

பொன்ற வந்த மாரி  

சென்று காத்த திறலடி தொழுமே  
:இந்தப் பாடலில் உள்ள முதலடி 5 எழுத்துக்களைக் கொண்டது.  
;6 எழுத்து அடி  
ஆறு சூடி நீறு பூசி  

ஏறும் ஏறும் இறைவனை  

கூறு நெஞ்சே குறைவிலை நினக்கே  
:இந்தப் பாடலில் உள்ள முதலடி 6 எழுத்துக்களைக் கொண்டது.  

#### சிந்தடி
7 முதல் 9 எழுத்துக்கள் கொண்டது சிந்தடி.  
;7 எழுத்து அடி  
போது சாந்தம் பொற்ப வேந்தி  

ஆதி நாதர் சேர்வோர்  

சோதி வானம் துன்னு வாரே.  
;இந்தப் பாடலில் உள்ள முதலடி 7 எழுத்துக்களைக் கொண்டது.  
- 8 எழுத்து அடி
தடந்தோள் நான்கின் ஒன்று கைம்மிகூம்  

களிறுவளர் பெருங்கா டாயினும்  

ஒளிபெரிது சிறந்தன் றளியவென் நெஞ்சே  
:இந்தப் பாடலில் உள்ள முதலடி 8 எழுத்துக்களைக் கொண்டது.  
**9 எழுத்து அடி** - கொங்குதேர் வாழ்க்கை அஞ்சிறைத் தும்பி  

#### நேரடி
10 முதல் 14 எழுத்து அமைந்த அடி நேரடி  
- 10 எழுத்து அடி - காமம் செப்பாது கண்டது மொழிமோ
- 11 எழுத்து அடி - தாமரை புரையும் காமர் சேவடி
- 12 எழுத்து அடி - நாயுடை முதுநீர்க் கலித்த தாமரை
- 13 எழுத்து அடி - அகலிரு விசும்பிற் பாயிருள் பருகி
- 14 எழுத்து அடி - :யாவரும் விழையும் பொலந்தொடிப் புதல்வனை

#### நெடிலடி
15 முதல் 17 எழுத்து அமைந்த அடி நெடிலடி  
- 15 எழுத்து அடி - ஏற்றுவலன் உயரிய எருமருள் அவிர்சடை
- 16 எழுத்து அடி - விரிதிரைப் பெருங்கடல் வளைஇய உலகமும்
- 17 எழுத்து அடி - தேன்தூங்கும் உயர்சிமைய மலைநாறிய வியன்ஞாலம்

#### கழிநெடில் அடி
18 முதல் 20 எழுத்து அமைந்த அடிகளைக் கொண்டது கழிநெடிலடி.  
;எடுத்துக்காட்டுகள்  
- 18 எழுத்து - கடுஞ்சினத்த கொல்களிறும் கதழ்பரிய கலிமாவும்
- 19 எழுத்து - நெடுங்கொடிய நிமிர்தேரும் நஞ்சுடைய புகல்மறவரும்
- 20 எழுத்து - அமர்காணின் அமர்கடந்தவர் படைவிலக்கி எதிர்நிற்றலின்

## சீர் எண்ணிக்கை அளவுகோல்
அமுதசாகரர் எனவும், அமிர்தசாகரர் எனவும் குறிப்பிடப்படும் ஆசிரியர் (காலம் 1070-1120) தமது யாப்பருங்கலம், யாப்பருங்கலக் காரிகை ஆகிய நூல்களில் ஒவ்வோர் அடியிலும் அமந்துள்ள சீர்களின் எண்ணிக்கையை அடிப்படையாகக் கொண்டு அடிகளுக்குப் பெயர் சூட்டியுள்ளார். இவரே தாம் முதலில் எழுதிய அமுதசாகரம் என்னும் யாப்பிலக்கண நூலில் தொல்காப்பியத்தை நெறியில் பாடல் அடி ஒவ்வொன்றிலும் உள்ள எழுத்துக்களின் அளவுகோலாகக் கொண்டு அடிகளுக்குப் பெயர் சூட்டியுள்ளார்.  

## அடிக்குறிப்பு
# வார்ப்புரு:தகவற்சட்டம் அரசாங்க அமைப்பு


| subheader =  
| 2 = }}  
| 3 = }}  
}}  

| image = | alt=}|sizedefault=}}  
| caption = }  

| image2 = | alt=}|sizedefault=}}  
| caption2 = }  

| headerstyle = background-color: #efefef  

| data1 = |size=}}|alt=}|sizedefault=}} | }} }}  

| header2 =  

| label3 = அமைப்பு  
| data3 = }  

| label4 =  
| data4 =  

| label5 = கலைப்பு  
| data5 = }  

| label6 = | }}  
| data6 =  
| 2 = }  
| 3 = }  
| 4 = }  
| 5 = }  
| 6 = }  
}}  

| label7 = வகை  
| data7 = }  
| class7 = category  

| label8 = ஆட்சி எல்லை  
| data8 = }  

| label9 = நிலை  
| data9 = }  

| label10 = தலைமையகம்  
| data10 = }  

| label11 = குறிக்கோள்  
| data11 = }  

| label12 = பணியாட்கள்  
| data12 = }  

| label13 = ஆண்டு நிதி  
| data13 = }  

| label14 =  
| data14 =  

| label15 =  
| data15 =  

| label16 = தலைமை  
| data16 =  

| label17 = மூல நிறுவனம்  
| data17 = }  

| label18 = மூல  
| data18 = }  

| label19 =  
| data19 =  

| label20 =  
| data20 =  

| label21 = வலைத்தளம்  
| data21 = }  

| label22 = ஏஜென்சி ஐடி  
| data22 = }  

| header23 = }}  

| image3 = |  
|alt = }}  
|coordinates = }  
|float =  
|mark = }  
|marksize= 7  
|label = }}}  
|relief = }}  
| =  
|caption =  
|width = }}  
}} |}}}  
| caption3 = |}}}} |}}  
| header24 =  
| data25 = }  

| data26 = }  

}}<noinclude>  

</noinclude>
# பிளாண்டர் புலத்தில்

in Guelph, Ontario, Canada.|alt=A sculpture in the form of an open book. The text of the poem "In Flanders Fields" is written within and a small red poppy lays on top.]]  

**பிளாண்டர் புலத்தில்** (*In Flanders Fields*) என்பது முதலாம் உலகப் போர்க் காலத்தில் கனடிய போர் மருத்துவர் லெப்டினன்ட் கேணல் சோன் மக்கிரே என்பவரால் எழுதப்பட்ட ஒரு போர்க் கவிதை ஆகும். இக்கவிதை மே மாதம் மூன்றாம் நாள் 1915இல் தனது நண்பனும் சக படைவீரருமான அலெக்சிசு கெல்மர் என்பவரது இழப்பின் உத்வேகத்தால் உருவாகியது. டிசம்பர் எட்டாம் நாள் இலண்டனில் வெளியாகிய பஞ்ச் பத்திரிகையில் வெளிவந்தது.  

முதலாம் உலகப்போரில் படைவீரர்களிடையே மிகவும் பிரபலம் பெற்றதும் அடிக்கடி கூறப்படுவதுமான கவிதையாக இது விளங்கியது. இதன் திடீர்ப் பிரசித்தி காரணமாக, கவிதையின் சிலவரிகள் போருக்கு பணம், படைபலம் திரட்ட உதவியது. இக்கவிதையில் போரில் உயிரிழந்த வீரர்களைப் புதைத்த இடங்களில் வளரும் பொப்பிச் செடிகள் பற்றிக் குறிப்பிடப்பட்டுள்ளது, அதுவே நினைவுறுத்தும் நாளின் சின்னமாக இன்று விளங்குகின்றது. இக்கவிதையும் பொப்பிச் சின்னமும் பொதுநலவாய நாட்டு மக்களிடையே, குறிப்பாக கனடாவில், பிரபல்யமானவையாக உள்ளன.  

## கவிதை

<poem>  
In Flanders fields the poppies blow  
Between the crosses, row on row,  
That mark our place; and in the sky  
The larks, still bravely singing, fly  
Scarce heard amid the guns below.  

We are the Dead. Short days ago  
We lived, felt dawn, saw sunset glow,  
Loved and were loved, and now we lie  
In Flanders fields.  

Take up our quarrel with the foe:  
To you from failing hands we throw  
The torch; be yours to hold it high.  
If ye break faith with us who die  
We shall not sleep, though poppies grow  
In Flanders fields.</poem>  

## கவிதையின் தமிழாக்கம்
<poem>  
பிளாண்டர் புலத்தில் பொப்பிகள் மலரும்  
சிலுவைகள் இடையே, தொடர் தொடராக,  
எங்கள் இடமே அதுவென சுட்டும், அந்த  
வானத்தில் வானம்பாடிகள் பறக்கும்,  
அவை வீரகானங்கள் மௌனமாய் இசைக்கும்,  
துப்பாக்கி ஓசைகள் கீழேயோங்க – கானமோ  
அரிதாய்ச் செவிதன்னில் மோதும்.  

நாம்தான் சாவைக் கண்டவர்கள்.  
நாட்கள் சில முன்னர்  
உயிருடன் இருந்தோம்,  
உணர்ந்தோம் வைகறை அழகை  
கண்ணுற்றோம் ஒளிரும் அந்திநேரம்,  
காதலுற்றோம் காதல் பெற்றோம்,  
இன்றோ பிளாண்டர் புலத்தில்  
துயில்கின்றோம்.  

எதிரியுடன் எங்கள் சமரை உமதாக்குங்கள்:  
வீழ்ந்து கொண்டிருக்கும் கைகளில் இருந்து  
தீவர்த்திதனை உமக்காக எறிகின்றோம்;  
உயரத்தில் நீங்கள் தாங்கிக்கொள்ள.  
வீரமரணித்த எம்முடன் உம்  
நம்பிக்கை உடைந்தால்  
நாங்கள் துயிலமாட்டோம்,  
பிளாண்டர் புலத்தில் பொப்பிகள்  
வளர்ந்தாலும் கூட..</poem>  

நிகழ்ந்து கொண்டிருக்கும் போரைத் தொடர்ந்து கொண்டு செல்லுங்கள் என்று இறந்த ஒரு வீரன் கூறுவதுபோன்று இக்கவிதை அமைந்துள்ளது. இறுதி வரியில் "நாங்கள் துயிலமாட்டோம், பிளாண்டர் புலத்தில் பொப்பிகள் வளர்ந்தாலும் கூட.." என்பது சோன் மக்கிரே ஒரு மருத்துவர் என்பதை நினைவுபடுத்துகின்றது. ஒருவகை பொப்பிச் செடிகள் மற்றும் அவற்றின் விதைகள் மருத்துவத்தில் தூக்கத்தை உண்டாக்கப் பயன்படுத்தப்படுகின்றன. அபினி அல்லது அபின் எனும் போதையூட்டுகிற, வலிநீக்கி மருந்துப்பொருள் ஒரு பொப்பி வகை அபினிச் செடியில் (Papaver somniferum L. அல்லது paeoniflorum) இருந்து பெறப்படுகின்றது. பிளாண்டர் புலத்தில் வளர்ந்த பொப்பிகள் பப்பாவேர் ரோயியாசு (Papaver rhoeas) எனும் இனத்தைச் சார்ந்தவை.
# உனக்காக எல்லாம் உனக்காக


***உனக்காக எல்லாம் உனக்காக*** (*Unakkaga Ellam Unakkaga*) 1999-ஆம் ஆண்டு வெளியான இந்தியத் தமிழ்த் திரைப்படமாகும். சுந்தர் சி. எழுதி இயக்கிய இத்திரைப்படத்தில், கார்த்திக், ரம்பா ஆகியோர் முக்கியக் கதாபாத்திரத்திலும் கவுண்டமணி, வினு சக்ரவர்த்தி, விவேக் உள்ளிட்டோர் துணை கதாபாத்திரங்களிலும் நடித்துள்ளனர். 1999 செப்டம்பர் 24 அன்று வெளியான இத்திரைப்படத்திற்கு யுவன் சங்கர் ராஜா இசையமைத்துள்ளார்.  

## நடித்தவர்கள்
- சக்திவேல் - கார்த்திக்
- இந்துவாக - ரம்பா
- குண்டல்கேசியாக - கவுண்டமணி
- வினு சக்ரவர்த்தி
- விவேக்
- அஞ்சு
- இந்து
- ஜெய்கணேஷ்
- சச்சு
- வினோதினி
- காகா ராதாகிருஷ்ணன்

## பாடல்கள்

யுவன் சங்கர் ராஜா இத்திரைப்படத்திற்கு 5 பாடல்களுக்கு இசையமைத்துள்ளார்.  

| வ.எண் | பாடல் | பாடியவர்(கள்) | கால அளவு | குறிப்புகள் |
| --- | --- | --- | --- | --- |
| 1 | 'கிளியோபாட்ரா' | டிம்மி, சௌமியா, யுவன் சங்கர் ராஜா | 4:51 |  |
| 2 | 'துனியா ஹே துனியா' | சந்தீப், ஸ்ரீநிவாஸ் | 4:39 |  |
| 3 | 'மோனலிசா' | அனுராதா ஸ்ரீராம், தேவன் | 4:50 |  |
| 4 | 'துளி துளி' | எஸ். பி. பி. சரண், சுஜாதா மோகன் | 4:35 |  |
| 5 | 'வெண்ணிலா வெளியே'' | ஹரிஹரன் | 5:05 | } |
# ஏ. எல். அப்துல் மஜீத்


**ஏ. எல். அப்துல் மஜீத்** (நவம்பர் 15, 1933 - நவம்பர் 13, 1987) கிழக்கிலங்கையின் அரசியல்வாதியும், முன்னாள் இலங்கை நாடாளுமன்ற உறுப்பினரும் ஆவார்.  

## வாழ்க்கைச் சுருக்கம்
அப்துல் மஜீத் திருகோணமலை மாவட்டம், மூதூரில் முகமது சுல்தான் அப்துல் லத்தீப் விதானையாருக்கு மகனாகப் பிறந்தவர் மஜீத். தனது ஆரம்பக் கல்வியை பெரிய கிண்ணியா ஆண்கள் வித்தியாலயத்தில் பெற்றார். பின்னர் மட்டக்களப்பு சிவானந்தா வித்தியாலயத்திலும் திருகோணமலை இந்துக் கல்லூரியிலும் கற்றார். உயர்ப்படிப்புக்காக இந்தியா சென்று திருச்சி ஜமால் கல்லூரி, பூனா வாதியா கல்லூரி, சென்னை மாநிலக் கல்லூரிகளில் பட்டப்படிப்பை முடித்துக் கொண்டு திருகோணமலை மாவட்டத்தின் முதலாவது முஸ்லிம் பட்டதாரியாக நாடு திரும்பினார். கிண்ணியா மத்திய கல்லூரியில் குறுகிய காலம் பதில் அதிபராகப் பணியாற்றினார்.  

## அரசியலில்
மார்ச் 1960 இல் இடம்பெற்ற நாடாளுமன்றத் தேர்தலில் மூதூர் இரட்டை அங்கத்தவர் தொகுதியில் தையல் இயந்திரச் சின்னத்தில் சுயேட்சை வேட்பாளராகப் போட்டியிட்டுத் தோல்வி கண்டார். அதே ஆண்டு சூலை மாதம் நடந்த பொதுத் தேர்தலில் சிறீலங்கா சுதந்திரக் கட்சியில் இணைந்து போட்டியிட்டு நாடாளுமன்றம் சென்றார். அன்றில் இருந்து 1977 வரை மூதூர் தொகுதி நாடாளுமன்ற உறுப்பினராக இருந்தார். இக்காலத்தில் அவர் தகவல் மற்றும் ஒலிபரப்புத்துறைப் பிரதி அமைச்சராகவும் பணியாற்றியிருந்தார்
# அப்துல் மஜீத்

**அப்துல் மஜீத்** என்ற பெயரில் உள்ள கட்டுரைகள்:  

- எஸ். எம். அப்துல் மஜீத், தமிழக அரசியல்வாதி
- எம். ஐ. எம். அப்துல் மஜீத், இலங்கை அரசியல்வாதி
- எம். ஏ. அப்துல் மஜீத், இலங்கை அரசியல்வாதி
- ஏ. எல். அப்துல் மஜீத், இலங்கை அரசியல்வாதி
- நஜீப் அப்துல் மஜீத், இலங்கை அரசியல்வாதி
- முபாரக் அப்துல் மஜீத், இலங்கை எழுத்தாளர்
- அப்துல் மஜீத் முபாறக், இலங்கை எழுத்தாளர்